ঝিনাইদহ টেক্সটাইল ইঞ্জিনিয়ারিং কলেজ  সংক্ষেপে জেটেক বাংলাদেশের খুলনা বিভাগের ঝিনাইদহ জেলায় অবস্থিত একমাত্র স্নাতক পর্যায়ের পাবলিক প্রকৌশল কলেজ। কলেজটি বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইঞ্জিনিয়ারিং ডিগ্রী প্রদান করে থাকে। ২০১৬-১৭ শিক্ষাবর্ষে কলেজ টি বিএসসি ইঞ্জিনিয়ারিং ইন টেক্সটাইল ইঞ্জিনিয়ারিং এ একাডেমিক কার্যক্রম শুরু করে।   ইতিহাস  টেক্সটাইল ইঞ্জিনিয়ারদের মেধা ও মননশীলতার সমন্বয়ে তৈরিকৃত পোশাক আন্তর্জাতিক বাজারে Made In Bangladesh নামে একটি অন্যান্য ব্র্যান্ড সৃষ্টি করেছে।আন্তর্জাতিক বাজারে পোশাকের ক্রমবর্ধমান চাহিদা পূরণের জন্য এদেশের পোশাক শিল্প প্রতিষ্ঠানগুলো মেধাবী বস্ত্র প্রকৌশলীদের কর্মসংস্থান সুযোগ সৃষ্টি করে যাচ্ছে।বাংলাদেশ সরকার দেশের এই ক্রমবর্ধমান চাহিদা পূরণ এবং বস্ত্র খাতে এইচএসসি বিজ্ঞান সার্টিফিকেট ধারীদের উচ্চ শিক্ষা নিশ্চিত করার লক্ষ্যে ২০১১ সালের স্নাতক পর্যায়ে একটি টেক্সটাইল ইঞ্জিনিয়ারিং কলেজ স্থাপনের সিদ্ধান্ত নেয়।এরই ধারাবাহিকতায় ঝিনাইদহ জেলার কুড়াহাটি ইউনিয়নের গ্রামে মাগুরা রোডে স্থায়ী ক্যাম্পাসের কার্যক্রম আরম্ভ হয়।পরবর্তীতে ২০১৬ সালে অত্র কলেজ ছাত্র ছাত্রী ভর্তি কার্যক্রম শুরু করে।কলেজটি বস্ত্র ও পাট মন্ত্রণালয় এর বস্ত্র অধিদপ্তর কতৃক পরিচালিত হচ্ছে।২০১৬-১৭ সেশনে বিএসসি ইন টেক্সটাইল ইঞ্জিনিয়ারিং কোর্সের সর্বপ্রথম 107 জন শিক্ষার্থী নিয়ে যাত্রা শুরু করে শেখ কামাল টেক্সটাইল ইঞ্জিনিয়ারিং কলেজ ,ঝিনাইদহ।২০২৫ সালের ২৩ জানুয়ারি, গণপ্রজাতন্ত্রী বাংলাদেশের অন্তর্বর্তীকালীন সরকার প্রতিষ্ঠানটির নাম পরিবর্তন করে ঝিনাইদহ টেক্সটাইল ইঞ্জিনিয়ারিং কলেজ নামকরণ করে।   প্রতিষ্ঠান প্রাঙ্গন    অবস্থান  ঝিনাইদহ টেক্সটাইল ইঞ্জিনিয়ারিং কলেজটি খুলনা বিভাগের ঝিনাইদহ জেলায় অবস্থিত। এটি ঝিনাইদহ সদর উপজেলায় অবস্থিত। কলেজটি ঝিনাইদহ শহর থেকে ৮ কিলোমিটার দূরে ঝিনাইদহ-মাগুরা মহাসড়কের পাশে এটির ক্যাম্পাস অবস্থিত। সর্বমোট ১১ একর জমির উপর ক্যাম্পাসটি অবস্থিত।   অবকাঠামো  মোট ১২ টি সুবিশাল ভবন রয়েছে এখানে। সেগুলো হলো একাডেমিক ভবন, প্রশাসনিক ভবন, অফিসার্স ডরমেটরি, স্টাফ কোয়ার্টার, অধ্যক্ষের বাস ভবন, ছেলেদের হল (২ টি) শের-এ-বাংলা হল ও বীরশ্রেষ্ঠ হামিদুর রহমান হল, মেয়েদের ইলামীত্র হল, পাওয়ার প্লান্ট, পাম্প হাউজ, সুবিশাল ল্যাব ভবন ২ টি, আধুনিক জিমনেসিয়াম, অডিটোরিয়াম, গ্রন্থাগার, মসজিদ।   অনুষদ ও বিভাগ  ঝিনাইদহ টেক্সটাইল ইঞ্জিনিয়ারিং কলেজ থেকে বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইঞ্জিনিয়ারিং ইন টেক্সটাইল ইঞ্জিনিয়ারিং থেকে ৪ টি ডিপার্টমেন্টে পাঠদান করানো হয়।  +বিভাগের নাম                                            শিক্ষার্থী সংখ্যা       ১.ওয়েট প্রোসেস ইঞ্জিনিয়ারিং                                                               ৩০ জন ২.অ্যাপারেল ইঞ্জিনিয়ারিং৩০ জন৩.ফেব্রিক ইঞ্জিনিয়ারিং৩০ জন৪.ইয়ার্ন ইঞ্জিনিয়ারিং৩০ জন    শিক্ষার্থীদের মূল্যায়ন  প্রতি পর্ব এবং বর্ষোন্নয়ন পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী পর্বে বা বর্ষে উত্তীর্ণ হতে পারে। সকল পর্বে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী পর্বে অংশগ্রহণ করার সুযোগ পায়।  +ঝিনাইদহ টেক্সটাইল ইঞ্জিনিয়ারিং কলেজ এর গ্রেডিং পদ্ধতিনাম্বার শ্রেণীগ্রেড লেটারCGPA গ্রেড পয়েন্ট৮০-১০০  A+ ৪.০০৭৫-৭৯   A  ৩.৭৫৭০-৭৪   A- ৩.৫০৬৫-৬৯   B+ ৩.২৫৬০-৬৪   B  ৩.০০৫৫-৫৯   B- ২.৭৫৫০-৫৪   C+ ২.৫০৪৫-৪৯   C  ২.২৫৪০-৪৪   D  ২.০০০০-৩৯   F  ০.০০   শিক্ষার্থী  অ্যাকাডেমিক কার্যক্রম  পাঠ্য বিষয়ের ক্ষেত্রে বোর্ড এবং কলেজ কর্তৃপক্ষের মতামত চূড়ান্ত বলে গণ্য হয়। এক্ষেত্রে সকলের মেধার যোগ্যতাকেই বিবেচনা করা হয়।কলেজটিতে বর্তমানে এখানে ৫ টি ব্যাচ(৪র্থ,৫ম,৬ষ্ঠ,৭ম ও ৮ম)অধ্যয়নরত রয়েছে এবং ৩ টি ব্যাচ(১ম,২য় ও ৩য়) তাদের অধ্যয়ন সম্পন্ন করেছে।কলেজটিতে মোট ব্যাচ সংখ্যা ৮।  অধ্যয়নরত ব্যাচ(নাম) ও শিক্ষাবর্ষ:   ৪র্থ ব্যাচ(চতুষ্কোণ)- শিক্ষাবর্ষ: ২০১৯-২০  ৫ম ব্যাচ(আর্বতন)- শিক্ষাবর্ষ: ২০২০-২১  ৬ষ্ঠ ব্যাচ- শিক্ষাবর্ষ: ২০২১-২২  ৭ম ব্যাচ- শিক্ষাবর্ষ: ২০২২-২৩  ৮ম ব্যাচ- শিক্ষাবর্ষ: ২০২৩-২৪  অধ্যয়ন সম্পন্নকৃত ব্যাচ(নাম) ও শিক্ষাবর্ষ:   ১ম ব্যাচ(কাণ্ডারী)- শিক্ষাবর্ষ: ২০১৬-১৭  ২য় ব্যাচ- শিক্ষাবর্ষ: ২০১৭-১৮  ৩য় ব্যাচ(কেন্দ্রবিন্দু)- শিক্ষাবর্ষ: ২০১৮-১৯   গবেষণাগার   পদার্থবিজ্ঞান ল্যাব   রসায়ন ল্যাব  কম্পিউটার ল্যাব   ইয়ার্ণ ম্যানুফ্যাকচারিং ল্যাব  ফেব্রিক ম্যানুফ্যাকচারিং ল্যাব  ওয়েট প্রোসেসিং ল্যাব  ফ্যাশান ডিজাইন ল্যাব   ছাত্র সংঠন   স্পন্দন ব্লাড সোসাইটি, জেটেক  জেটেক ডিবেট ক্লাব   নিসর্গ-জেটেক সিনে-ফটোগ্রাফি সোসাইটি  ছাত্র শিক্ষক মিলনায়তন কেন্দ্র, জেটেক  জেটেক ক্যারিয়ার ক্লাব  অগ্নিবীণা কালচারাল ক্লাব  জেটেক স্বেচ্ছাসেবী সংগঠন  এসকেটেক স্পোর্টস ক্লাব  প্রথমআলো বন্ধুসভা - জেটেক  জেটেক ক্রিয়েটিভ সোসাইটি  জেটেক এলামনাই এসোসিয়েশন  এন্থ্রোফিল সোসাইটি   মুসলিমিন অফ জেটেক   চিত্রশালা    আরও দেখুন   টেক্সটাইল ইঞ্জিনিয়ারিং কলেজ, চট্টগ্রাম  পাবনা টেক্সটাইল ইঞ্জিনিয়ারিং কলেজ, পাবনা  টেক্সটাইল ইঞ্জিনিয়ারিং কলেজ, নোয়াখালী  বরিশাল টেক্সটাইল ইঞ্জিনিয়ারিং কলেজ  রংপুর টেক্সটাইল ইঞ্জিনিয়ারিং কলেজ  গোপালগঞ্জ টেক্সটাইল ইঞ্জিনিয়ারিং কলেজ  জামালপুর টেক্সটাইল ইঞ্জিনিয়ারিং কলেজ  মাদারীপুর টেক্সটাইল ইঞ্জিনিয়ারিং কলেজ  সিলেট টেক্সটাইল ইঞ্জিনিয়ারিং কলেজ  বাংলাদেশের টেক্সটাইল প্রকৌশল কলেজ তালিকা   তথ্যসূত্র    বহিঃসংযোগ   এসকেটেক ওয়েবসাইট   বুটেক্স ওয়েবসাইট    বস্ত্র অধিদপ্তর ওয়েবসাইট    বস্ত্র ও পাট মন্ত্রণালয়ের ওয়েবসাইট    বিষয়শ্রেণী:ঝিনাইদহ জেলার মহাবিদ্যালয় বিষয়শ্রেণী:বাংলাদেশে টেক্সটাইল শিক্ষা বিষয়শ্রেণী:বাংলাদেশ টেক্সটাইল বিশ্ববিদ্যালয়ের অধিভুক্ত শিক্ষাপ্রতিষ্ঠান